Lisää tilaa Jeesukselle.
Tarkempi aihe on Jumalanpilkka.
On ihmeellistä, että vaikka Kristuksessa on luotu -
näkyväiset ja näkymättömät, ja Hän itse ilmaisi opetuslapsille, -
että Hänelle on annettu kaikki valta taivaassa ja maan päällä, -
niin tuo yhteiskunta ja omaisuus- kansa, johon Jeesus sai syntyä, -
ei ymmärtänyt, ei käsittänyt.
Sieltä tuli aika vahvaa tekstiä näiden suusta ja kautta, -
jotka siellä Jumalan hengellistä elämää johtivat.
Johanneksen 10. luvussa sanotaan: -
"Niin juutalaiset ottivat taas kiviä maasta kivittääksensä hänet.
Jeesus vastasi heille: 'Minä olen näyttänyt teille monta hyvää tekoa, -
jotka ovat Isästä; mikä niistä on se, -
jonka tähden te tahdotte minut kivittää?'
Juutalaiset vastasivat hänelle: -
'Hyvän teon tähden me emme sinua kivitä, vaan jumalanpilkan tähden, -
ja koska sinä, joka olet ihminen, teet itsesi Jumalaksi'."
Tällaisia syytöksiä esitettiin Jeesukselle muutamia kertoja, -
niin että ne kostautuivat tavallaan.
Ei ainoastaan siinä, että nämä, jotka olivat erillään Hänestä, -
kiivastuivat yhä enemmän, -
kun eivät saaneet Jeesusta niin pois asemastaan.
Samalla tavalla kiusaaja aikanaan erämaassa kiusasi Häntä, -
että jos Hän on Jumalan Poika, niin käskisi kivien muuttua leiviksi, -
kun Hänellä oli pitkä paasto takana.
Silloin Jeesus sanoo sanat, jotka ovatkin Jumalan kunniaksi: -
"Ei ihminen elä ainoastaan leivästä, -
vaan jokaisesta sanasta, joka Jumalan suusta lähtee."
Näin tuo elämä ylhäältä on Jumalan Sanan aterioinnin kautta -
uskon syntymistä, säilymistä ja kasvamista.
Jumalan Poika toi meille Isän sydämeltä -
nuo ihmeteot ja myöskin sanan, -
jossa kaikkien olisi tehtävä parannus, -
myös näiden hengellisten johtajien.
Hän joutui monta kertaa sanomaan: "Voi teitä!"
Hän varoitti opetuslapsiaan, että kavahtaisivat ulkokultaisuutta, -
joka fariseuksilla, kirjanoppineilla ja kansan vanhimmilla oli.
Hän koki sen, että he sisältä olivat vääryyden siteissä.
Nyt tässä sanotaan: -
"niin kuinka te sanotte sille, jonka Isä on pyhittänyt -
ja lähettänyt maailmaan: 'Sinä pilkkaat Jumalaa', -
sentähden että minä sanoin: 'Minä olen Jumalan Poika'?
Jos minä en tee Isäni tekoja, älkää uskoko minua.
Mutta jos minä niitä teen, niin, vaikka ette uskoisikaan minua, -
uskokaa minun tekojani, että tulisitte tuntemaan -
ja ymmärtäisitte Isän olevan minussa ja minun olevan Isässä."
Vaikka profeettojen kirjoitukset sisälsivät lupauksia -
Herrasta Jeesuksesta, Vapahtajasta, -
niin siitä huolimatta tuo pilkka oli koko ajan taustalla olemassa.
Tänään ihmettelemme sitä, -
miten Jeesus Kristus joutui tähän yhä uudelleen.
Nimittäin Matteuksen 9. luvussa -
Hänen tykönsä tuotiin halvattu mies, joka makasi vuoteella.
Jeesus sanoo tälle halvatulle: -
"'Poikani, ole turvallisella mielellä; -
sinun syntisi annetaan sinulle anteeksi'.
Ja katso, muutamat kirjanoppineista sanoivat mielessään: -
'Tämä pilkkaa Jumalaa'."
Siis ihmiset voivat olemuksellaankin jotain viestittää, -
mutta Jeesus tunsi ajatukset. Hän tiesi ja tunsi.
"Mutta Jeesus ymmärsi heidän ajatuksensa ja sanoi: -
'Miksi te ajattelette pahaa sydämessänne?
Sillä kumpi on helpompaa, sanoako: -
Sinun syntisi annetaan sinulle anteeksi, -
vai sanoa: Nouse ja käy?'"
Sellainen perustelu Jeesukselta tähän tulee, -
miksi Hän käyttää Jumalan valtavaa armolahjaa, armoa.
Hän sanoo nuo ihmeelliset sanat.
"'Nouse ja käy'? Mutta tietääksenne, että Ihmisen Pojalla on valta -
maan päällä antaa syntejä anteeksi, niin' - hän sanoi halvatulle -
'nouse, ota vuoteesi ja mene kotiisi.'"
Hänellä oli auktoriteetti antaa syntejä anteeksi.
Hän vahvisti sen sillä, -
että nuo teot tulivat Isältä vahvistamaan sen.
"Ja hän nousi ja lähti kotiinsa.
Mutta kun kansanjoukot sen näkivät, -
peljästyivät he ja ylistivät Jumalaa, -
joka oli antanut senkaltaisen vallan ihmisille."
Toisaalta he kysyivät, millä vallalla Hän niitä teki, -
mutta Jeesus ei siihen vastannut.
Hän kiersi vastauksen. Tilanne on toisaalla selitetty.
Markuksen evankeliumissa puhutaan Pyhän Hengen pilkkaamisesta.
Oi, niin monta kertaa ihmiset ovat ahdistuneita siitä, -
että jos he ovat eläneet hyvin vahvasti Jumalan vastaisesti.
He ovat ehkä käyttäneet Raamattua väärin -
tai mikä lieneekään syynä. Monia syitä on ollut.
Rukouksissa ovat kysyneet: -
"Saankohan vielä anteeksi, jos olen pilkannut Pyhää Henkeä?"
Jeesus puhuu tässä siitä: "'Totisesti minä sanon teille: -
kaikki synnit annetaan ihmisten lapsille anteeksi, -
pilkkaamisetkin, kuinka paljon pilkannevatkin; -
mutta joka pilkkaa Pyhää Henkeä, se ei saa ikinä anteeksi, -
vaan on vikapää iankaikkiseen syntiin.'
Sillä he sanoivat: 'Hänessä on saastainen henki'."
Ajattele, kun Jumalan Poika Pyhässä Hengessä Isän tahtomia tekoja teki, -
niin nämä pilkkaavat Häntä, -
että Hän tekee riivaajavoimien kautta näitä tekoja.
Se oli Pyhän Hengen pilkkaa.
Kun ihmetekoja tapahtui Jeesuksen Kristuksen toiminnassa, -
niin se oli aihe pilkata Pyhää Henkeä.
Pilkata Häntä ja samalla pilkattiin Jeesusta Kristusta, -
niin että Hänessä vaikuttava Henki ei olisikaan Pyhä Henki, -
vaan vihollisen henki.
Näin Jeesus vapautti heidät tästä.
Jos ihminen on Jumalan ihmetekoja alkanut arvioida, -
että ne on vihollinen tehnyt, -
siinä ollaan jo siinä vaarallisessa asemassa, -
että mennäänkö jo itseään Jumalan Pyhää Henkeä pilkkaamaan.
Näin Jeesus sen avasi.
Kun Hän täynnä Pyhää Henkeä Jumalan tekoja toteutti, -
niin sitten Hänestä sanotaan, että saastainen henki on ne tehnyt.
Tämä on liiankin paljon ihmisiä askarruttanut.
Jotkut ovat jääneet siihen aivan kiinni kysellen ihan: -
"Tulenko mielisairaaksi, kun niin vahvasti minua jokin syyttää."
Useimmat näistä ovat niin selkeitä Kristuksen seuraajia, -
että tuo pelko olisi syytä jättää siihen, -
ettei ole Pyhää Henkeä tuossa muodossa lainkaan pilkannut.
Edelleen tapahtui niin, että jopa hengellinen johto, -
ylimmäinen pappi, nousi ja sanoi Jeesukselle, -
kun Häntä syytettiin hyvin vahvasti, -
että Hän tekee Jumalan vastaisia tekoja.
Että Hän puhuu niin, että sitä ei Jumalan Sanana pitäisi arvioida.
"Silloin Ylimmäinen pappi nousi ja sanoi: 'Etkö vastaa mitään siihen, -
mitä nämä todistavat sinua vastaan?' Mutta Jeesus oli vaiti.
Niin ylimmäinen pappi sanoi hänelle: -
'Minä vannotan sinua elävän Jumalan kautta, -
että sanot meille, oletko sinä Kristus, Jumalan Poika'."
Siis he tiesivät tavallaan odottaakin Kristusta, Jumalan Poikaa.
"Jeesus sanoi hänelle: 'Sinäpä sen sanoit.
Mutta minä sanon teille: tästedes te saatte nähdä -
Ihmisen Pojan istuvan Voiman oikealla puolella -
ja tulevan taivaan pilvien päällä."
Nuo Jeesuksen kuvaukset toivat todellisuutta, joka kerran ilmestyy.
"Silloin ylimmäinen pappi repäisi vaatteensa ja sanoi: -
'Hän on pilkannut Jumalaa. Mitä me enää todistajia tarvitsemme?
Katso, nyt kuulitte hänen pilkkaamisensa. Miten teistä on?'
He vastasivat sanoen: 'Hän on vikapää kuolemaan'."
Siitä alkoivat hirvittävät, julmat toimenpiteet.
"Silloin he sylkivät Häntä silmille ja löivät Häntä nyrkillä kasvoihin; -
ja toiset sivalsivat häntä poskelle ja sanoivat: -
'Profetoi meille, Kristus, kuka se on, joka sinua löi'."
Tuo ihmisen mielettömyys, -
se rajaton korskeus omassa asemassa olemisesta toi sen, -
että he alkoivat tehdä -
tuollaisia häväistystekoja Jeesusta vastaan.
No, miten sitten nämä yhteiskunnan päättäjät, -
kun juutalaiset huusivat siellä?
Pilatus ja Herodes olivat olleet suurissa vaikeuksissa keskenään.
"Mutta Herodes joukkoineen kohteli häntä halveksivasti -
ja pilkkasi häntä; ja puettuaan hänet loistavaan pukuun -
hän lähetti hänet takaisin Pilatuksen eteen.
Ja Herodes ja Pilatus tulivat sinä päivänä ystäviksi keskenään; -
he olivat näet ennen olleet toistensa vihamiehiä.
Niin Pilatus kutsui kokoon ylipapit ja hallitusmiehet ja kansan -
ja sanoi heille: 'Te olette tuoneet minulle tämän miehen -
kansan yllyttäjänä; ja katso, minä olen teidän läsnä ollessanne -
häntä tutkinut enkä ole havainnut tätä miestä syylliseksi mihinkään,
mistä te häntä syytätte...'"
Siis oli tämä maallinen tutkintakoneisto, -
tutkintavakanssit niillä miehillä.
Ei silti tullut esiin mitään, mistä olisi ansainnut kuoleman.
"'eikä Herodeskaan, sillä hän lähetti hänet takaisin meille.
Ja katso, hän ei ole tehnyt mitään, mikä ansaitsee kuoleman.
Kuritettuani häntä minä siis hänet päästän.'"
Kun juutalaisilla oli tuo viha Jeesusta kohtaan, -
niin tämä maallinen rakennelma, -
juutalaisten hallinto, joutui kovaan arviointiin.
Siellä oli näet tapana päästää joku kuolemaan tuomittu vapaaksi.
"Silloin hän päästi heille Barabbaan, -
mutta Jeesuksen hän ruoskitti ja luovutti ristiinnaulittavaksi."
Mitä sitten tapahtui?
"Silloin maaherran sotamiehet veivät Jeesuksen mukanaan palatsiin -
ja keräsivät Hänen ympärilleen koko sotilasjoukon.
Ja he riisuivat hänet ja panivat hänen päällensä tulipunaisen vaipan
ja väänsivät orjantappuroista kruunun, -
panivat sen hänen päähänsä ja ruovon hänen oikeaan käteensä, -
polvistuivat hänen eteensä ja pilkkasivat häntä ja sanoivat: -
'Terve, juutalaisten kuningas!'"
Siis nuo yhteiskuntaluokat: -
ylipapit, kirjanoppineet, fariseukset, vanhimmat -
ja nuo kuninkaallisessa asemassa olevat maan päättäjät, -
roomalaiset viranhaltijat ja heidän sotilaansa.
Kyllä Jeesuksen Kristuksen kärsimä pilkka oli hirvittävä pilkka.
Matteuksen 27. luvussa sanotaan: -
"Samoin ylipapit ja kirjanoppineet ja vanhimmat pilkkasivat häntä -
ja sanoivat: 'Muita hän on auttanut, itseään ei voi auttaa.
Onhan hän Israelin kuningas; astukoon nyt alas ristiltä, -
niin me uskomme häneen.
Hän on luottanut Jumalaan; vapahtakoon nyt Jumala hänet, -
jos on häneen mielistynyt; sillä hän on sanonut: -
Minä olen Jumalan Poika.'"
Tuo kaikki pilkka on sanoinkuvaamatonta.
Entä tämän päivän ihmiset, jotka kieltävät Raamatun?
Monet sanovat, että kyllä he Jumalaan uskovat, -
mutta mitä tekemistä Jeesuksella on näissä Jumalan asioissa?
Siis usko Jeesukseen erottaa ne, jotka menevät kadotukseen -
ja ne, jotka menevät Jumalan luokse taivaaseen, iankaikkiseen elämään.
Vielä yksi pilkan aihe Pyhän Hengen uutta tulemusta kohtaan.
Kun Pyhä Henki vuodatettiin helluntaina, -
niin siellä ihmiset olivat kaikki hämmästyksissään -
"eivätkä tienneet, mitä ajatella, ja sanoivat toinen toisellensa: -
'Mitä tämä mahtaakaan olla?' Mutta toiset pilkkasivat heitä -
ja sanoivat: 'He ovat täynnä makeata viiniä'.
Niin Pietari astui esiin niiden yhdentoista kanssa, -
korotti äänensä ja puhui heille: -
'Miehet, juutalaiset ja kaikki Jerusalemissa asuvaiset, -
olkoon tämä teille tiettävä, ja ottakaa minun sanani korviinne.
Eivät nämä ole juovuksissa, niinkuin te luulette; -
sillä nyt on vasta kolmas hetki päivästä.
Vaan tämä on se, mikä on sanottu profeetta Jooelin kautta: -
Ja on tapahtuva viimeisinä päivinä, sanoo Jumala, -
että minä vuodatan Henkeni kaiken lihan päälle...'"
Lupauksia Pyhän Hengen toiminnasta tuli useita.
Se oli niin uutta, niin käsittämätöntä.
Mutta tuon helluntaipuheen jälkeen, -
kun Pietari puhui vain toistakymmentä raamatunkohtaa, -
niin 3 000 ihmistä sai syyttävän omantunnon: -
he olivat olleet huutamassa: "Ristiinnaulitse! Ristiinnaulitse!"
Kun he tajusivat, että Jeesus oli Messias, Jumalan Poika, -
niin he kysyivät: "Mitä meidän pitää tekemän?"
Siellä Pietari saa heitä neuvoa.
He saavat tehdä parannuksen ja lähteä Jeesuksen seuraajina -
Jumalaa kuuntelemaan Jeesuksen kautta.
Tuo, mitä silloin tapahtui, -
tuotti varsinaisen seurakunnan alkusysäyksen: -
Pyhän Hengen vuodatus ja tuo helluntaisaarna.
Usko tulee kuulemisesta, kuuleminen Kristuksen sanan kautta.
Tuo todistus Kristuksesta, siitä on syntynyt todellisuus, -
nuo varsinaiset Jumalan valtakunnan uskovat ihmiset.
Tänään ajattelemme vielä sitä, mitä ihmeellistä voisi olla, -
että mekin ymmärtäisimme, mitä nykyaikana on Jumalan pilkkaaminen.
Paavali opettaa Galatalaiskirjeen 6. luvussa: -
"Jolle sanaa opetetaan, se jakakoon kaikkea hyvää opettajallensa.
Älkää eksykö, Jumala ei salli itseänsä pilkata; -
sillä mitä ihminen kylvää, sitä hän myös niittää.
Joka lihaansa kylvää, se lihasta turmeluksen niittää;"
Mitä se lihan kylvö olisi? Se on sitä oman tahdon elämää.
Sitä elämää, jossa ei kysytä Jumalan tahtoa, -
vaan niitä omia suunnitelmia niin, -
että ne eivät aina ole lainkaan Jumalan Sanan mukaisia -
suunnitelmia ja toteutuksia.
Paavali saa Herralta sen neuvon, -
että "joka Henkeen kylvää, se Hen- gestä iankaikkisen elämän niittää".
Jumalan Sana sisältää Jumalan Hengen.
Se on totuutta salatuimpaan saakka.
Yksikään kirjain, ei ainoakaan piirto -
ole muuttuva ennen aikain loppua.
Tuskin ne muuttuvat silloinkaan. Silloin kaikki on jo toteutunut.
Ajatelkaamme, että Henkeen kylväminen on sitä, -
että uskossa uskon alkaja ja kasvattaja Herra Jeesus Kristus -
tuottaa meidän henkeemme sen Jumalan tahdon mukaisen elämän.
Uskon ajatuksissa, uskon sanoissa, uskon teoissa -
Herra itse vaikuttaa niissä Pyhän Hengen kautta.
Yksi hyvin vaarallinen asia on olemassa.
Ajatellaan Jumalan suunnitelmia, -
jotka olivat sitä, että Jeesuksen ristinkuolemassa -
Jumala teki liiton, -
rakkauden ja anteeksiantamuksen liiton.
Heprealaiskirjeen 10. luvussa sanotaan: -
"Sillä jos me tahallamme teemme syntiä, -
päästyämme totuuden tuntoon, -
niin ei ole enää uhria meidän syntiemme edestä, -
vaan hirmuinen tuomion odotus ja tulen kiivaus, -
joka on kuluttava vastustajat. Joka hylkää Mooseksen lain, -
sen pitää armotta kahden tai kolmen todistajan -
todistuksen nojalla kuoleman:"
Vanhan liiton mukaan armo oli syntien sovitusta varten -
niissä uhreissa, jotka temppeliin uhrattavaksi tuotiin.
"kuinka paljon ankaramman rangaistuksen -
luulettekaan sen ansaitsevan, joka tallaa jalkoihinsa Jumalan Pojan -
ja pitää epäpyhänä liiton veren, jossa hänet on pyhitetty..."
Ajattele Jeesuksen ristinkuoleman merkitystä, -
kuinka Jeesuksen veri puhdistaa kaikesta synnistä ja vääryydestä.
Se oli ainutkertainen uhri, jonka Jeesus Kristus antoi syntisten, -
sinun ja minun, edestä anteeksiantamusta, armoa varten.
Jos tätä liiton verta pidetään epä- pyhänä, jossa meidät on pyhitetty, -
niin pilkataan armon henkeä, sitä rakkauden suuruutta, -
joka Jeesuksen ristinkuolemassa tulee syntisen hyväksi.
Jeesuksen puhtaus, vanhurskaus ja pyhyys tulee syntinsä tunnustajalle -
ja hylkääjälle, kun hän Jeesuksen ristintyöhön vedoten -
pyytää Isältä anteeksiantamusta synneistään.
Silloin uskon kautta Jeesukseen saa omistaa sen, -
että tuo armon henki todistaa meidän henkemme kanssa, -
että Kristus on sen kaiken maksanut.
Ilmestyskirjassa lopunajasta puhutaan erikoisella tavalla.
"Ja he kumarsivat lohikäärmettä, -
koska se oli antanut sellaisen vallan pedolle..."
Tällainen petovalta, antikristuksen valta, -
se tapahtuu lopunaikana. "...ja kumarsivat petoa sanoen: -
'Kuka on pedon vertainen, ja kuka voi sotia sitä vastaan?'
Ja sille annettiin suu puhua suuria sanoja ja pilkkapuheita, -
ja sille annettiin valta tehdä sitä neljäkymmentä kaksi kuukautta.
Ja se avasi suunsa Jumalaa pilkkaamaan, -
pilkatakseen hänen nimeänsä ja hänen majaansa, -
niitä, jotka taivaassa asuvat.
Ja sille annettiin valta käydä sotaa pyhiä vastaan -
ja voittaa heidät, -
ja sen valtaan annettiin kaikki sukukunnat ja kansat -
ja kielet ja kansanheimot.
Ja kaikki maan päällä asuvaiset kumartavat sitä..."
Tuo valtava alistuminen.
Sielunvihollinen saa valtansa alle suuren osan ihmiskuntaa.
Mutta ilo Herrassa on meidän väkevyytemme.
"...jokainen, jonka nimi ei ole kirjoitettu -
teurastetun Karitsan elämänkirjaan, hamasta maailman perustamisesta."
Siis näiden, jotka tuomitaan, -
niiden nimi ei olekaan elämänkirjassa, -
vaan niiden nimet, jotka Jeesus on pelastanut, ovat elämänkirjassa.
Ne eivät ole pedon valtaan antautuneita.
Ihmeellistä on, että tuo lohikäärme...
Onko jossakin Raamatussa sen pahemmin kuvattu vihollisvoimia, -
kuin että vihollisen nimenä on Lohikäärme.
Hän on itse Jeesusta Kristusta pilkannut erämaassa.
Jeesuksen paastotessa vihollinen pilkkasi ja yritti langettaa Häntä.
Hän yrittää langettaa suurta osaa ihmiskuntaa tänäkin päivänä.
Kun on nimi Karitsan elämänkirjassa, -
niin ei joudu tuon pedon alistamaksi.
Se kilvoitus on meillä kesken, -
mutta ystävä, Jeesus on turva anti- kristuksen edessä Häneen luottaen.
Aamen.
Tekstitys: Tuula-Riitta Virrankare